
AVIZ

asupra proiectului de Lege privind Codul de conduită a funcţionarilor publici

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege privind Codul de conduită a funcţionarilor publici, trimis comisiei cu adresa nr.635 din 20 octombrie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 11 noiembrie 2003.

În urma dezbaterilor, membrii comisiei au hotărât, în unanimitate, avizarea proiectului de lege cu un amendament, redat în anexa la prezentul aviz.
PREŞEDINTE, 




SECRETAR,

Smaranda DOBRESCU



Ion MÎNZÎNĂ

Întocmit:

Expert Elena MESAROŞ

A N E X A

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii 

	1
	Art.14. – Funcţionarii publici nu trebuie să solicite sau să accepte cadouri, servicii, favoruri, invitaţii sau orice alt avantaj, care le sunt destinate personal, familiei, părinţilor, prietenilor sau persoanelor cu care au avut relaţii de afaceri sau de natură politică, care le pot influenţa imparţialitatea în exercitarea funcţiilor publice deţinute sau pot constitui o recompensă în raport cu aceste funcţii.


	Se propune reformularea textului după cum urmează:

“Art.14. – Funcţionarilor publici le este interzis să solicite sau să accepte cadouri, servicii, favoruri, invitaţii sau orice alt avantaj, care le sunt destinate personal, familiei, părinţilor, prietenilor sau persoanelor cu care au avut relaţii de afaceri sau de natură politică, care le pot influenţa imparţialitatea în exercitarea funcţiilor publice deţinute sau pot constitui o recompensă în raport cu aceste funcţii.”

Autor: deputat Kerekes Karoly


	Pentru o corectă redactare a textului.

